fr ms id en id hu ms en it en ms id id id id id id id id id id id ms ms en id en id id id id id id id id en hu en id id en en en id id id id en id en en en en en en en en en en en en en fr fy en ms en fi en id id ms en ms id en id en en id id id id en fr en en en en en
Di sinilah titik kasih ditemukan, di sini jua aku curah segala.
Archive for the ‘Temerloh’ Category
Nampaknya, saya memang tidak boleh menulis sesuatu yang berbentuk putus asa atau bersedih. Ramai yang salah faham daripada apa yang saya cuba maksudkan walaupun sudah dinyatakan dengan jelas sama ada pada tajuknya atau di penghujung cerita. Abaikan.
Sekarang jam menunjukkan pukul 4.16 pagi. Saya masih belum tidur sejak semalam. Tadi bertungkus-lumus menyiapkan projek kumpulan saya, Cysticercosis. Sebaik siap, terus diemailkan kepada 2 lagi rakan sekumpulan untuk mereka studi sebelum Khamis ini. Dan seterusnya mengemailkan fail dan video yang berkaitan kepada Assistant Professor kami untuk disemaknya.
Sepatutnya sudah hendak tidur. Tapi kalau sudah berjaga terlebih dari waktu tidur yang biasa, saya sudah rasa segar semula. Sekarang saya bersendirian saja bertemankan lampu meja. Tiba-tiba teringat cerita hantu. Huhu.
Sewaktu melakukan praktikal di Hospital Temerloh ketika pulang bercuti 2 tahun lalu, saya diberi tugasan oncall di Kecemasan bermula jam 5 petang yang sepatutnya tamat keesokan paginya. Tapi, sekitar 10.30 malam, Dr. Min Tien yang saya ikuti (tagging) itu menyuruh saya balik saja. Katanya, saya perempuan. Nanti bahaya hendak balik seorang-seorang di awal pagi.
Alahai. Rumah saya dalam 15 minit saja jaraknya daripada hospital tu. Tetapi memandangkan tiada kes berat di Kecemasan pada malam itu beserta pujukan Dr. Min yang berkali-kali menyuruh saya balik saja, maka saya pun mengambil keputusan untuk balik. Bos dah lepaskan. Kita pun tunggu apa lagi kan. Hehe.
Tetapi, sebelum saya beransur balik, ada kes kematian di wad yang disebut-sebut oleh para MA dan jururawat di Kecemasan. Saya terpasang telinga dan termendengar apa yang disebut-sebutkan. Menurut mereka, ada sesuatu yang agak pelik berlaku. Ok. Saya waktu tu sudah mula rasa tak sedap. Iyalahkan. Saya ni hendak menuju ke kereta yang di parking di kawasan parking yang lengang di waktu malam. Otak saya ni bukan boleh menerima input-input yang menyebabkan saya berfikir. Pantang ada, saya mesti akan berfikir sehingga mengimaginasikan yang pelik-pelik dan dahsyat-dahsyat.
Ketika berjalan menuju ke arah kereta, saya berselawat saja. Takut sebenarnya. Huhu. Hari pula berangin semacam. Tapi saya pujuk hati mengatakan hari hendak hujan. Saya memandu kereta Kaklong pada hari itu. Alat kawalannya rosak ketika itu jadi untuk membuka kunci perlu dilakukan secara manual. Cermin kereta pula tinted. Entah kenapa, saya rasa diikuti. Rasa ada sesuatu berjalan di belakang dan di tepi saya. Saya langsung tidak menoleh.
Jadi, sebaik sampai di kereta, otak saya yang sudah berimaginasi maha dahsyat dengan segala kemungkinan yang bakal muncul, saya memegang kunci kemas-kemas di tangan dan membuat cubaan membuka kunci kereta dengan mata tertutup! Ini gara-gara tidak mahu melihat pantulan imej di cermin tinted itu yang memungkinkan saya melihat atau terlihat apa yang berada di belakang dan di tepi saya! Hahaha.
Yang ajaibnya, saya berjaya membuka pintu kereta dan terus masuk ke tempat pemandu dan mengunci pintu. Beg labcoat, stetoskop dan botol air saya campak ke tepi. Sambil tangan cuba menghidupkan enjin, mata saya melilau melihat cermin pandang belakang untuk memastikan jarak kereta di belakang cukup jauh untuk saya membuat lipatan maut ketika mengundurkan kereta nanti. Beres. Enjin hidup, terus saja saya memecut pergi.
Sebaik menuruni bukit hospital, sekali lagi otak saya berimaginasi. Saya terbayangkan sesuatu sedang melambai-lambaikan tangan melihat saya berlalu pergi dengan penuh ketakutan tanpa perlu dia menjelmakan dirinya di hadapan saya.
Padahal, semuanya hanyalah imaginasi. Imaginasi! Ini semua sebab otak saya yang selalu berfikir ‘lebih sudu dari kuah’. Tapi dalam hati saya bersyukur juga dilepaskan balik sekitar 11 lebih itu. Saya terbayang, jika waktu itu pukul 5 pagi? Mak aih. Mahu agaknya saya menjerit bila rasa diekori dari belakang dan tepi. Hehe.
Jadi, sebaik melepasi jambatan Temerloh, di hadapan stesyen minyak Esso itu saya perlahankan kereta untuk meninjau sesuatu. Ada kereta menaikkan lampu kepada saya dari arah stesyen minyak itu. Tadaa. Dengan perlahan, menyusur keluar kereta Volvo emak yang dipandu oleh ayah. Alkisahnya, malam itu saya balik dengan diiringi oleh emak dan ayah dari belakang. Hahaha.
Sebenarnya pada malam itu ada pasar malam di bandar Temerloh. Sebelum meninggalkan hospital, ayah ada menghubungi saya mengatakan bahawa ayah dan emak ke bandar berdua. Saya maklumkan bahawa saya sudah mendapat kebenaran balik. Jadi ayah sudahpun mengatakan untuk menunggu saya di situ untuk balik bersama.
Sebenarnya, tiada pun hantu-hantu yang muncul dalam cerita ni tapi otak saya saja yang berimaginasi yang bukan-bukan selepas termendengar topik perbualan staf di Kecemasan sebelum itu. Hehe. Saya penakut? Hehe. Mungkin. Itu sebabnya waktu kecil-kecil dulu bila masuk saja ke bilik, benda pertama yang saya lakukan ialah membongkokkan diri untuk melihat ada apa di bawah katil. Kaklong memerli saya. Katanya, hendak senang, potong saja tiang katil tu. Kan dah tiada apa-apa yang boleh menyorok di bawahnya. Hahaha~
Posted on December 10th, 2008 by Sarah  |  39 Comments »
Jika ada yang menanyakan saya perihal lagu-lagu terkini di Malaysia, saya angkat bendera putih awal-awal lagi. Baik nasyid atau lagu, saya biasanya ketinggalan dari segala segi. Biasanya, sekali saya sudah suka sesuatu lagu, saya setia menyukainya sehinggalah saya rasa betul-betul muak. Seperti sekarang ini, saya tidak tahu perkembangan lagu-lagu termasuklah nasyid yang menjadi pujaan ramai. Tentang artisnya apatah lagi. Sebab itu saya masih melayan lagu-lagu dan nasyid-nasyid lama sehingga ke hari ini.
Sewaktu kecil dulu, zaman saya dan Kaklong betul-betul kecil, ketika kami diberikan mikrofon untuk bermain-main di rumah, saya pun tidak tahu bagaimana saya boleh tahu lagu Isabella dan Fantasia Bulan Madu. Rock kapak habis ketika itu. Mungkin pengaruh daripada ramai dua pupu kami yang lelaki yang tinggal dengan neneknya (Tok Cik) di sebelah rumah Tok. Dari Abang Zani, Abang Jay, Abang Tilah, Abang Erry, Abang Mizi dan mungkin juga arwah Chik Joe. Mereka muda remaja dan sudah bersekolah menengah. Mungkin Abang Erry dan Mizi saja yang besar sikit saja daripada kami. Jadi, pengaruh abang-abang yang lain itulah yang menyebabkan kami terdedah dengan zaman rock kapak yang sedang mengganas ketika itu (pertengahan 80-an).
Sewaktu sekolah rendah, ketika saya dan Kaklong masih belum dipisahkan di bilik tidur yang berasingan, kami ada sebuah radio di dalam bilik. Saya dalam darjah 5 dan Kaklong pula darjah 6. Waktu itu, rancangan Pilihan Bersama di radio muzik yang ke udara dari jam 9 hingga 12 malam sangat kami nanti-nantikan. Kami sanggup teliti dan catit apa lagu-lagu yang telah dipilih oleh pendengar ruangan itu. Ketika itu, Kaklong sangat meminati kumpulan Exist. Waktu itu, Ezad baru saja masuk menjadi vokalis utama Exist menggantikan Mamat. Saya pula sangat gilakan kumpulan Umbrella. Aduhai. Bila sudah besar begini, baru saya terfikir, apalah yang istimewa sangat dengan kumpulan itu sehingga saya begitu gilakan mereka. Kebetulan ketika itu, di sekolah kami ada regu lawan mulut yang meminati kumpulan lain. Mimi adik kepada Kak Tikah, kawan baik Kaklong, dan juga Che’ Yah, adik Kak Piah, rakan sekelas Kaklong dan Kak Tikah. Mereka berdua sangat meminati kumpulan Slam. Jadi setiap kali berkumpul untuk latihan bola jaring pada setiap petang Selasa, pasti ada sesi berbalah mulut (orang Temerloh sebut bertaki) untuk memenangkan kumpulan masing-masing.
Ketika itu, apabila menjelangnya hujung minggu, saya akan sibuk mendengar rancangan Carta Mingguan di setiap stesyen radio yang saya dapat dengari dari rumah. Antaranya ialah Radio Muzik, Radio Malaysia Pahang, Radio Malaysia Negeri Sembilan, Radio Malaysia Kuala Lumpur, Time Highway Radio dan Best 104. Waktu itu masih belum ada Hot.fm dan yang seangkatan dengannya. Kalau boleh, saya hendak tahu di kedudukan manakah lagu-lagu kumpulan Umbrella berada pada minggu itu dan sebolehnya juga saya hendak tahu lagu-lagu manakah yang berjaya menjada juara carta. Ha! Sampai begitu sekali. Antara lagu-lagu hit kumpulan Umbrella ialah Ramalanku Benar Belaka, Bukalah Hatimu, Maruah, Retak Jangan Relai dan Rindu. Saingan hebat pada waktu itu semestinya lagu-lagu dari kumpulan Ukays yang tak pernah luput dek masa, tak lekang dek zaman. Lagu Sebak, Sesak, Seksa, Di Sana Menanti Di Sini Menunggu dan Kekasihku Di Menara adalah antara yang terhangat di corong-corong radio. Lagu-lagu Exist pula seperti Masih Terserlah Ayumu, Diammu Gunung Berapi, Alasanmu dan Anugerah. Fuh. Macam tidak percaya saya masih mengingati semua ini. Tak dilupakan juga kumpulan-kumpulan lain yang menjadi tumpuan saya seperti Fotograf (Luka Seribu Rindu), Scan (Kau Dipaksa Aku Terpaksa), Eye (Namamu Kini Menjadi Sebutanku), Arrow (Aku Tak Marah, Terimalah Sayang Cintaku Seadanya) dan juga Lestari (Mahligaimu Dari Air Mataku). Ha. Tajuk lagu masa itu semuanya panjang-panjang. Kalau boleh, satu ayat dalam lagu nak dijadikan tajuknya. Hehe.
Saya masih ingat lagi, pada tahun itu, saya memenangi Pertandingan Bercerita Peringkat Daerah. Hadiah tempat pertama pada waktu itu termasuklah wang saguhati sebanyak RM50. Tidak banyak manapun. Tapi dengan duit itulah, saya belikan hadiah hari lahir buat Kaklong berupa kaset Exist album Anugerah (1996) dan juga kaset Umbrella album Seribu Rahmat untuk diri saya sendiri. Hahaha. Nak minta pada ayah? Uh. Jangan harap. Ayah menentang kami mendengar lagu-lagu ini semua. Kaklong pada ketika itu sangat berani membeli majalah hiburan. Kena seludup masuk majalah itu melalui tingkap bilik untuk mengelakkan emak atau ayah nampak. Tapi seingat saya, pernah juga ditangkap oleh emak kerana membeli Mangga tapi Kaklong beralasan baik kononnya hendak membaca kisah adik Siti Musliha yang mendapat laporan eksklusif di dalamnya. Maka terselamatlah majalah yang itu daripada ayah sebab emak pun tumpang membaca cerita itu. Yang lain-lain? Hahaha. Walaupun telah disorokkan di dalam laci di dalam almari baju kami, ayah datang kutip, koyak-koyakkan dan dicampak bertaburan di perdu pohon manggis di tepi laman rumah. Hendak menangis pun sudah tidak berguna. Siapa suruh kami buat apa yang ayah larang. Kaklong memang kecewa betul waktu itu. Mana tidaknya. Duit untuk membeli majalah itu (ketika itu berharga RM3.50) disimpan daripada duit belanja.
Inilah zaman meningkat remaja kami dua beradik. Nasiblah kami berdua saja perempuan. Kalaulah saya ada adik perempuan, apalah agaknya kecenderungan muzik adik saya itu. Kalau dikisahkan adik-adik lelaki saya pula, si Adnan lebih meminati lagu-lagu seperti Redline95, Domino Effect dan Apple Trees. Bila masuk adik-adik yang lain, lagu-lagu Indonesia lebih menjadi minat mereka. Terutamanya Adlan dan Adam. Dari Sheila On 7 hinggalah Nidji dan macam-macam lagi. Zaman saya dan Kaklong dulu masih tiada radio IKIM.fm. Selepas tamat SPM baru saya menghabiskan masa dengan IKIM saja. Sebetulnya, zaman muzik-muzik saya ni hanya sekitar darjah 5 dan 6 saja. Masuk saja ke tingkatan 1, saya sudah tinggalkan semua ini. lebih matang. Dengar pun setakat dengar saja. Lebih-lebih lagi bila Kaklong sudah ke asrama, saya tiada teman untuk bercerita tentang kumpulan-kumpulan ini semua. Zaman rock kapak jiwang-jiwang dah lama ditinggalkan. Legasi nasyid mula mengambil tempat sekitar saya tingkatan 3 (sebab abang kepada Zaiti kawan saya ialah anggota In-Team), maka bertukarlah aliran muzik remaja pada waktu itu. Tapi jiwang tak ingat dunia juga! Kasih Kekasih-lah, Impian Kasih-lah, Nur Kasih-lah, dan segala kasih-kasih yang lainlah. Aduhai. Bila tamat SPM pula, UNIC mula menyengat dengan lagu CUDIPT dan Hanya Tuhan Yang Tahu. Masya Allah. Nasyid pun boleh tahan jiwangnya ya. Hehe.
Sebenarnya, emak dan ayah saya sangat tegas dalam bab-bab hiburan ini. Kami tidak boleh menonton rancangan Muzik-muzik dan Melodi dulu-dulu. Anugerah Skrin dan anugerah-anugerah yang lain pun tidak boleh juga. Kadang-kadang, kami berkeras cuba juga membuka TV walaupun ayah telah padamkan suisnya tapi tak lama selepas itu, ayah keluar dari bilik dan memadamkan TV semula. Ini bentuk didikan yang kami terima. Tapi saya berterima kasih kepada emak dan ayah, terutamanya ayah, kerana sangat bertegas dengan kami dalam memilih hiburan. Sejak Raihan muncul, era kegemilangan nasyid pun bermula. Tapi saya dan adik beradik lebih meminati Hijjaz kerana banyak nasyid yang Hijjaz nyanyikan mengimbau kenangan kami ketika sekolah rendah dulu, ketika kami popular dalam pasukan nasyid sekolah. Huhu. Dan bila munculnya Firdaus dan Mirwana, emak pun menyukai mereka dan kami pun terikut-ikutlah. Saya tak menyesal dengan didikan emak dan ayah. Bagi saya, sememangnya dunia hiburan ini jika tidak diletakkan satu garis pemisah boleh menyebabkan seorang remaja itu hanyut dan melupakan banyak perkara. Antaranya tentang perkara fardhu, adab pergaulan, batas aurat, terabai pelajaran sehingga menjejaskan masa depan dan melalaikan.
Ha. Entri ini menjadi bukti bahawa saya anak era 80-an. Ada yang segeng dengan saya? Sila tersenyum sendiri =)
Posted on November 19th, 2008 by Sarah  |  26 Comments »
Masih ingat kisah The 7 Azaleas of Kampung Lebak? Ha. Ini gambar 4 anak dara otai itu. Serius. Sekarang semuanya lembut dan ayu orangnya. Tak tipu. Gambar ini masih sangat baru. Ketika majlis perkahwinan Angah, Abang kepada Kak Nawwar. Dah besar panjang pun mereka masih rapat. Kalau berkumpul di Lebak, tak sah mereka tak berjumpa. Cemburu amat saya ni wei =p
Kak Ida (belakang sekali), Kaklong (biru), Kak Nawwar (hijau) dan Kak Anim (depan sekali).
Posted on November 7th, 2008 by Sarah  |  14 Comments »
Tiga malam lepas, saya terlalu bosan sewaktu sedang mengulangkaji. Jadi, sengaja saya google-kan ‘play tetris online’ dan sudahnya saya duduk menekun bermain satu pusingan Tetris dari level 1 sehingga 9. Kenapa Tetris yang saya pilih? Sebab saya tiba-tiba teringat permainan yang dimain sewaktu budak-budak dulu. Dulu siap ada game boy dua, tiga buah di rumah. Kalau hendak balik kampung, wajib bawa game boy bersama supaya dapat elakkan pergaduhan di dalam kereta. Pening ayah hendak memandu nanti. Kami pun takut untuk bergaduh sebab ayah akan ugut untuk meninggalkan kami di tepi jalan saja.
Dulu-dulu, set permainan TV game menggunakan video tape. Saya tak tahu hendak namakannya apa tapi untuk melihat senarai permainan yang disediakan, kita perlu memasukkan video tape itu secara menegak pada alatnya. Video tape itu kecil saja saiznya. Dan kemudian, barulah kita menggunakan alat pengawal (controller) untuk menukar-nukar menunya. Game pilihan sewaktu itu ialah Mario Brothers, Tetris dan Pacman. Mungkin ada permainan lain yang saya selalu main dulu-dulu tapi sudah lupa nama.
Kalau mahu yang lagi old school, ada sejenis permainan ini yang saya simpan bertahun-tahun sebagai permainan peribadi saya. Saya panggilnya game boy air. Harganya 20 sen ke 50 sen saja, bergantung kepada saiz. Cara untuk memainkannya, saya hanya perlu memicit-micit 2 butang yang ada pada badan game boy air saya ini supaya dapat menghasilkan ombak atau tekanan air di dalam skrin yang mengandungi air di dalamnya dan seterusnya menggerakkan gelung-gelung kecil berwarna-warni di dalam skrin itu dan kemudian menyangkutkan gelung-gelung itu pada palang yang ada di dalamnya. Jika habis ke semua gelung-gelung itu berjaya disangkutkan pada palang itu, maka menanglah saya. Tak perlu tukar bateri, tak perlu risau rosak atau apa. Kalau air dalam skrin semakin mengering, saya boleh isi semula dan kalau rosak, saya boleh beli semula. Murah saja. Bukan macam game boy biasa tu. Hehe.
Dan seingat saya, game boy air ini pertama kali saya tahu selepas dua pupu saya, Asyiq dan Syafiq, memberikannya kepada saya. Bila sudah besar ni, baru saya terfikir, aik, budak lelaki pun main ya game boy air picit-picit macam tu. Ingatkan budak perempuan saja. Hehehe. Budak-budak zaman sekarang rugi sangat. Mereka tak sempat dengan permainan-permainan old school begini yang tak memerlukan kos yang tinggi. Yang ada sekarang ialah PS2, PS3, Wii dan macam-macam yang lain. Game boy air saya tu masih wujud lagi sampai sekarang. Rangkanya sajalah yang ada kerana skrinnya pecah setelah hampir 3 tahun saya menggunakan game boy yang sama. Nostalgia sungguh kalau saya buka kotak barang-barang lama saya di rumah. Sebab saya boleh tengok lagi rangka skrin game boy air saya yang berwarna hijau pucuk pisang suatu masa dulu sekarang berwarna kuning pedar. Sudah lapuk dek zaman.
Posted on November 1st, 2008 by Sarah  |  5 Comments »
The 7 Azaleas of Kampung Lebak
Apart of staying in the village area, I was sent to a private school since grade 1. These two factors explain why don’t I have good friends at home. My only tremendous memories with friends in my village are with my Kaklong and a few cousins and second cousins who lived nearby at that moment. Since Kak Nawwar is now one of the readers here, it calls me up to write something about my childhood.
There is only two girls in my family. Kaklong and I. But my dearest cousins, Hidayah and Linda, are staying with my Tok whose living just 200 meters away from my house. We were brought up together eversince we knew the word of ‘uwekkkkk’. Kaklong is two years older than me while Hidayah is two years younger than me and Linda came out a year later. Nearby our houses, there live our second cousins, Kak Ina, Kak Ida, Kak Anim and Wanie. And just next to the main masjid in our village, there lives Kak Nawwar and her family.
What makes the story is, Kaklong, Kak Nawwar, Kak Ida and Kak Anim are in the same group of age. They were once attended the same school (just next to my house) before Kaklong and Kak Nawwar moved to the private school in town. Kak Ida and Kak Anim left behind but they still met up almost every evening hanging out at the jetty facing the Sungai Pahang downhill my house compound. See. At least, Kaklong was still able to meet her friends because they still lived nearby plus one of them attended the same school as she did.
Where was I in the story? Well, I was not in the picture. The four of them always have something secretive which only they themselves could understand it. I always ended up hanging with my cousins, Hidayah and Linda, in front of my Tok’s house. We played everything even perhaps out of what can you all imagine. If the weather was good, we played ‘cari semut hitam dalam lubang’ using a kemuncup. Then, if we felt like going crazy a bit, we played ‘cari pucung’ under my Auntie’s house. I don’t know how to decribe what pucung is but it is an insect (if I could name it so) which resides in the dusty soil in the dark place. For example, under the village house (village houses are known to have high pillars, that is what my Auntie’s house looks like).
Only if Kaklong permitted me to follow her, I’d be a part of the ladies team at the jetty. And only then I could see how and what they actually did over there. Nothing much actually. They just chatted about school and daily updates that they wanted to share. When they were in secondary school, before Kaklong and Kak Nawwar moved to boarding schools, they still have this routine continued. They were anak dara pingitan by age. With good looks, good performances and records at schools, they were popular among the kampung boys.
And again, where was I in the story? Easy answer. At home. When I was 14 and 15, my two dearest cousins, Hidayah and Linda moved to Penang. So, there I spent my time alone without them. I have no friend to go to. Very seldom, I joined Kaklong’s group to meet up at the jetty. But this time around, I learned how to improve myself to cope up with them. From the style to the way I carried myself. I was an anak dara too back then. So, at least I must learn how to be more easy going. Hehe. We were closer. Eventhough I seldom joined them at the jetty (I just didn’t like spending time out of the house especially to be in the public), but we used to spend time in Temerloh’s library together. In fact, we went to the dental clinic together too! I still remember the way we walked like the Pendekar Bujang Lapuk on the way back from the dental clinic. We sang the Pok Pok Pok, Bujang Lapuk song together. So funny!
Why didn’t I hang out with my own clan? The answer is, I was too in mood to be a Puteri Lilin wannabe. Haha. Kidding. The reason was, I have no friend with the same age living nearby. Yes, I do have one. Up till now, that particular friend is still living there. But he is a he. I didn’t want to spend time with boys anymore. Enough that I have so many boys at home. Hahaha. Plus, he’s so anak emak type. He didn’t play ‘cari pucung’, ‘cari semut hitam dalam lubang’ and stuffs like that. He only enjoyed fishing. But when he was 13, I realized that he became more boyish. Only at the age of 13, I heard that he went to the swamp area (padahal paya tu belakang rumah dia je!)! But he was a good friend to me since then because we went to the same secondary school in town and he always backed me up when he knew some mafia students planed to block my way or something like that. When I moved to a boarding school, I no longer heard anything from him but after SPM, we spent time going for raya convoy to our lower form’s friends’ houses together with other friends. He is Amin. A friend of mine up till now. Other than Amin, I have no other friends who live nearby. And that explains why do I spend most of my time at home (with novels, TV and internet, ngeh ngeh ngeh).
And now, Hidayah and Linda are in UiTM Shah Alam furthering studies in Electrical Engineering and Physics. Kaklong graduated from UKM in Chemistry and now continuing her study in Maktab Perguruan Tengku Ampuan Afzan, Kuala Lipis. She’s so in love in teaching line and insya Allah she’ll be graduating by December. Kak Nawwar is now working (I’m not so sure where) but surely she has completed her study. Kak Ida graduted from UPSI and now teaching in a secondary school (which I forgot where is it located). Kak Anim graduated 3 years ago in accountancy and now is working, too, in Bera and she’s the only one who has got married among the 7 of us. But in 2-3 years to come, surely there will be more nasi minyak feasts that we can attend insya Allah.
This is the story of the 7 azaleas of Kampung Lebak. We may look naughty but Alhamdulillah we all succed in studies and really bring up the names of our families. We are now humans and not a nonsense kids anymore. Perhaps, this is the benefit of eating fresh ikan patin and tilapia =)
Note 1: Actually, we were 12 azaleas all together. Kaklong, me, Dayah, Linda, Kak Ina, Kak Ida, Kak Anim, Wanie, Kak Dayah, Naim, Kak Nawwar and Thirah. We’re cousins (1st and 2nd). When holidays came, the number was floaded up to 20 something. It only happened when Nisa and siblings, Yana, Fatin and a few more were back in Lebak. Our port of meeting surely was the jetty. It’s kind of proud to show them our jetty which has a sceneric view and the river bank is like a dam wall. But I haven’t been there for 6 years already. The port is now conquered by men, smoking and lepak-ing (euuuw). Therefore, I have no idea how does it look like now and that becomes the reason why do I not know much about people in my village. Moreover, there are only young men left there. The ladies? Well, out in universities or working outside. Irony? A long yeaaaaahhhh~
Note 2: Ha! Only now I realized how can I mingle around with my current housemates who are all 2 years younger than me. I’ve been practicing the skills to mix with budak-budak kecik since I was a little kid. Huhu. Jangan marah naaa Wanie, Pena, Fatt, Diba and Emy (^^,)v
Posted on October 25th, 2008 by Sarah  |  22 Comments »
Dunia Sarah Fan Page
Capaian Lama Select Month December 2018  (1) April 2017  (1) February 2017  (1) January 2017  (2) May 2016  (1) March 2016  (1) January 2016  (9) October 2015  (1) August 2015  (1) July 2015  (3) June 2015  (6) May 2015  (1) January 2015  (1) September 2014  (1) May 2014  (2) April 2014  (3) November 2013  (1) August 2013  (1) December 2012  (1) November 2012  (1) August 2012  (2) July 2012  (1) March 2012  (3) February 2012  (2) January 2012  (3) November 2011  (2) October 2011  (4) September 2011  (3) August 2011  (2) July 2011  (1) May 2011  (2) April 2011  (1) March 2011  (4) February 2011  (4) January 2011  (4) December 2010  (7) November 2010  (1) October 2010  (2) September 2010  (2) August 2010  (6) July 2010  (11) June 2010  (9) May 2010  (5) April 2010  (4) March 2010  (7) February 2010  (8) January 2010  (5) December 2009  (10) November 2009  (7) October 2009  (9) September 2009  (5) August 2009  (15) July 2009  (24) June 2009  (9) May 2009  (16) April 2009  (28) March 2009  (26) February 2009  (36) January 2009  (41) December 2008  (36) November 2008  (40) October 2008  (27) September 2008  (8) August 2008  (2) July 2008  (15) June 2008  (17) May 2008  (15) April 2008  (21) March 2008  (19) February 2008  (18) January 2008  (22) December 2007  (7)
Saya Juga Pernah Gagal
Izz Zayd Mishary : Motivasi Penghijrahan Mama
Lima Tahun Yang Mendewasakan
Khairul Asraf on Saya Juga Pernah Gagal
Hafiz on Dato’ Bahaman
IzZati on My Little Caliph
rohani hashim on Saya Juga Pernah Gagal
rohani hashim on Saya Juga Pernah Gagal
Dunia Sarah is powered by WordPress | Entries (RSS) | Comments (RSS)